google/wiki40b huggingface dataset:
2971 Μορ

Φυσικά χαρακτηριστικά

Τα φυσικά χαρακτηριστικά του Μορ είναι άγνωστα.
Τζανκγιάρντ Ντογκ

Πρώτα χρόνια

Ο Ρίτερ σπούδασε πολιτικές επιστήμες και αργότερα ασχολήθηκε επαγγελματικά με το ράγκμπι, όμως τραυματίστηκε και τερμάτισε τη καριέρα του.

Καριέρα στη πάλη

Έγινε γνωστός ως Junkyard Dog (Τζανκγιάρντ Ντογκ), όσο ήταν στα Mid-South Wrestling και World Wrestling Federation. Συνήθιζε να μπαίνει στο ρινγκ φορώντας κολάρο σκύλου, απο το οποίο κρεμόντουσαν πολλές αλυσίδες. Ο Τζανκγιάρντ Ντογκ θεωρείται ως ένας απο τους πιο χαρισματικούς παλαιστές και χαρακτηριστικό στοιχείο του, ήταν το να σηκώνει βαρύτερους παλαιστές, όπως οι Ουάν Μαν Γκανγκ, Καμάλα και Κινγκ Κονγκ Μπάντι.
Ο Τζανκγιάρντ Ντογκ είχε κόντρες με τους Τεντ Ντιμπιάσι, Τζιμ Ντάγκαν, Πολ Όρνντορφ, Οι άγριοι Σαμόανς,  Ρόντι Πάιπερ, Τέρι Φανκ, Γκρεγκ Βάλενταϊν και Ρικ Φλερ.

Αναγνώριση

Το 2004, το WWE τίμησε τον Τζανκγιάρντ Ντογκ, εισάγοντας τον στο WWE Hall of Fame.
Ο ανίκητος (ταινία, 1956)

Παραγωγή και υποδοχή

Όταν ο Ράι ξεκίνησε τα γυρίσματα του Τραγουδιού δεν σκόπευε να γυρίσει και άλλη ταινία με βάση την ιστορία αυτή, ωστόσο η μεγάλη κριτική και εμπορική επιτυχία της ταινίας τον έκανε να αναθεωρήσει. Σε αντίθεση με την προηγούμενη του ταινία όπου παρέμεινε πιστός στις λεπτομέρειες του βιβλίου όπου βασίζονταν η ταινία, ο Ράι έκανε σημαντικές καλλιτεχνικές διαφοροποιήσεις στον Ανίκητο παρουσιάζοντας τη σχέση του Απού και της μητέρας του με πολύ διαφορετικό τρόπο. Το αποτέλεσμα ήταν η ταινία να μην έχει πολύ καλή υποδοχή στην Ινδία καθώς το κοινό βρήκε ανάρμοστη την διαμάχη που εισήγαγε ο Ράι μεταξύ της μητέρας και του γιού, σε αντίθεση με την καθιερωμένη αγάπη και αφοσίωση μεταξύ γονέων και παιδιών κατά την παράδοση.
Ωστόσο η υποδοχή της ταινίας εκτός της Ινδίας ήταν εξαιρετικά θετική, και κέρδισε 11 διεθνή βραβεία, στα οποία συμπεριλαμβάνονταν και ο Χρυσός Λέοντας και το βραβείο κριτικών στο Διεθνές Φεστιβάλ Κινηματογράφου της Βενετίας, και ήταν η πρώτη ταινία η οποία έλαβε και τα 2 βραβεία. Θεωρείται μια από τις κορυφαίες Ινδικές δραματικές ταινίες,και η διεθνής επιτυχία της ώθησε τον Ράι ώστε να δημιουργήσει κατόπιν και μια 3η ταινία με τίτλο Ο κόσμος του Απού, με την τελική τριλογία να είναι μια από τις καλλιτεχνικά κορυφαίες τριλογίες όλων των εποχών σύμφωνα με τον κριτικό κινηματογράφου Ρότζερ Ίμπερτ.
Dark Rock

Σχετικά

Το είδος άρχισε να αναπτύσσεται στο δεύτερο μισό της δεκαετίας του 1990 από συγκροτήματα όπως οι Paradise Lost και Secret Discovery οι οποίοι επικεντρώθηκαν σε νέες κατευθύνσεις μουσικής έκφρασης. Ο όρος Dark Rock χρησιμοποιήθηκε για πρώτη φορά το 1997 και χαρακτήρισε το αλμπουμ Slave των Secret Discovery και χρησιμοποιήθηκε αργότερα από τον Nick Holmes, τραγουδιστή των Paradise Lost, για να χαρακτηρίσει το άλμπουμ τους Host.
Τα συγκροτήματα αυτού του είδους, αρκετά συχνά έχουν γυναίκες σαν βασικές τραγουδίστριες, ενώ χαρακτηριστικές μπάντες του είδους μπορούν να θεωρηθούν οι Evanescense, Lacuna Coil, Amaranthe, Delain, HIM, Paradise Lost, The 69 Eyes κλπ.
Μεριέμ Ουζερλί

Βιογραφία

Η Μεριέμ Ουζερλί γεννήθηκε στις 12 Αυγούστου 1983 στο Κάσσελ, στη Γερμανία. Ο πατέρας της, Χουσεϊν Ουζερλί είχε τούρκικη καταγωγή ενώ η μητέρα της, Ούρσουλα Ουζερλί έχει γερμανική. Έχει δύο μεγαλύτερους αδελφούς και μια μεγαλύτερη αδελφή. Ένα από τα αδέρφια της, η Κανάν, είναι μουσικός της τζαζ. Σπούδασε ηθοποιία στο Schauspielstudio Frese, στο Αμβούργο. Έγινε γνωστή ως η Χιουρρέμ στο ιστορικό τηλεοπτικό δράμα "Σουλεϊμάν ο Μεγαλοπρεπής". Κέρδισε το βραβείο Χρυσή πεταλούδα της "Καλύτερης Ηθοποιού" για αυτόν τον ρόλο της το 2012 καθώς και το βραβείο της "Καλύτερης Ηθοποιού" από τα τηλεοπτικά βραβεία της Αντάλυα το 2013. Την ίδια χρονιά η Μεριέμ ανακοινωσε πως εγκαταλείπει τη σειρά καθώς τα εξαντλητικά ωράρια εργασίας της προκάλεσαν το επονομαζόμενο "burnout syndrome" ή αλλιώς σύνδρομο επαγγελματικής εξουθένωσης ενώ πράλληλα ανακάλυψε πως είναι έγκυος. Ο συνδυασμός αυτών των δύο γεγονότων οδήγησε στην αντικατάστασή της από το 103 επεισόδιο της σειράς "Σουλεϊμάν ο Μεγαλοπρεπής" στον ρόλο της Χιουρρέμ Σουλτάνας από την Βαχιντέ Περτσίν, μία αντικατάσταση που συζητήθηκε πολύ, καθώς η Βαχιντέ είναι σχεδόν 20 χρόνια μεγαλύτερη από την Μεριέμ. Η ηθοποιός στις 10 Φεβρουαρίου του 2014 έφερε στον κόσμο ένα υγιέστατο κοριτσάκι το οποίο και ονόμασε Λάρα Ουζερλί. Τον Ιούνιο του 2014 ο παραγωγός Τιμούρ Σαβτσί ανακοίνωσε πως θα ήθελε να ξανασυνεργαστεί με την Μεριέμ σε μία μελλοντική ταινία που σκέφτεται να χρηματοδοτήσει, επιβεβαιώνοντας τις φήμες που ήθελαν τον παραγωγό να μην έχει σπάσει το συμβόλαιο της ηθοποιού παρά την ξαφνική φυγή της.

Προσωπική Ζωή

Η Μεριέμ Ουζερλί είχε σχέση με τον Τζαν Ατές με τον οποίο χώρισαν το καλοκαίρι του 2013 και σύμφωνα με φήμες η αιτία του χωρισμού τους, ήταν η εγκυμοσύνη της, αφού ο Τζαν ήταν παντρεμένος σε διάσταση και δεν ήθελε άλλα παιδιά. Στις 10 Φεβρουαρίου 2014, η Μεριέμ έφερε στον κόσμο την κόρη τους, Λάρα Ουζερλί (Lara Uzerli).
1197 Ροδεσία

Φυσικά χαρακτηριστικά

Η μέση διάμετρος της Ροδεσίας εκτιμάται σε 47,50 χιλιόμετρα. O φασματικός τύπος της είναι άγνωστος, ενώ το γεωμετρικό άλβεδό της είναι 0,0783. Η Ροδεσία περιστρέφεται γύρω από τον εαυτό της μία φορά κάθε 16 ώρες και 4 λεπτά, μία μάλλον αργή περιστροφή για αστεροειδή.
Ηλεκτρονιακή στιβάδα

Ηλεκτρονιακή στιβάδα ονομάζεται η περιοχή κίνησης ενός ηλεκτρονίου ενός ατόμου, που καθορίζεται από την ενέργεια με την οποία το ηλεκτρόνιο συμμετέχει δομικά στο άτομο, η οποία με τη σειρά της καθορίζει την απόσταση του ηλεκτρονίου από τον πυρήνα του ατόμου. Η στιβάδα είναι χαρακτηριστικό προσδιορισμού ενός ηλεκτρονίου και αντιστοιχεί στον κύριο κβαντικό αριθμό .
Οι στιβάδες είναι στοιχείο της δομής του ατόμου. Το πλήθος των υποστιβάδων κάθε στιβάδας εξαρτάται από την ίδια τη στιβάδα. Μέχρι σήμερα έχουν εντοπιστεί εφτά στιβάδες οι οποίες ονομάζονται K, L, M, N, O, P, Q με αντίστοιχους κύριους κβαντικούς αριθμούς n=1, n=2, n=3, n=4, n=5, n=6, n=7 κατά σειρά από την εγγύτερη στην πιο απομακρυσμένη από τον πυρήνα στιβάδα. Κάθε στιβάδα χαρακτηρίζεται από μία μέση απόσταση από τον πυρήνα, έχει δηλαδή σχήμα σφαίρας με κέντρο τον πυρήνα. Ο ηλεκτρονιακός χημικός τύπος αναπαριστά τις στιβάδες με επίκεντρους στον πυρήνα κύκλους, πάνω στους οποίους αναπαριστώνται τα ηλεκτρόνια τα οποία έχει κάθε στιβάδα.
Η κάθε στιβάδα χωρίζεται σε υποστιβάδες. Όσο πιο απομακρυσμένη από τον πυρήνα είναι μία στιβάδα σε τόσο περισσότερες υποστιβάδες χωρίζεται.
Σε κάθε στιβάδα μπορούν να υπάρξουν συγκεκριμένος αριθμός ηλεκτρονίων ο οποίος ισούται με . Αν σε μια στιβάδα υπάρχει ο μέγιστος αριθμός ηλεκτρονίων, τότε αυτή λέγεται συμπληρωμένη.

Κατανομή των ηλεκτρονίων σε στιβάδες

Το κάθε άτομο τείνει να κατανείμει τα ηλεκτρόνια με βάση τη θεμελιώδη κατάστασή του, δηλαδή την κατανομή στην οποία το άτομο έχει ουδέτερο ηλεκτρικό φορτίο και επιπλέον η συνολική δυναμική ηλεκτρική ενέργεια του κάθε ζεύγους ηλεκτρόνιου-πυρήνα είναι η ελάχιστη δυνατή. Έτσι, θεωρώντας ότι ένα άτομο βρίσκεται στη θεμελιώδη κατάσταση ο αριθμός των ηλεκτρονίων του ισούται με τον ατομικό αριθμό. Έπειτα, τα ηλεκτρονια τείνουν να καταλαμβάνουν θέσεις στις εγγύτερες κατά το δυνατόν στιβάδες. Η κατανομή των ηλεκτρονίων σε στιβάδες εξαρτάται και από τις υποστιβάδες, αλλά σίγουρα οι συμπληρωμένες στιβάδες είναι οι εγγύτερες στον πυρήνα, ενώ μετά την τελευταία συμπληρωμένη στιβάδα ο αριθμός των ηλεκτρονίων μειώνεται ανά στιβάδα καθώς η κατανομή απομακρύνεται από τον πυρήνα.
Τζέις Νόρμαν

Πρώτα χρόνια και προσωπική ζωή

Ο Νόρμαν γεννήθηκε στο Κόραλες του Νέου Μεξικού. Όταν ήταν οκτώ (8) χρονών μετακόμισε στη Νότια Καλιφόρνια. Έχει έναν μεγαλύτερο αδερφό ονόματι Ξάντερ. Επίσης, ο Νόρμαν έχει δυσλεξία
Διπλωματία

Ιστορία

Κάποια από τα παλαιότερα γνωστά διπλωματικά αρχεία είναι οι επιστολές της Αμάρνα, μεταξύ των φαραώ της 18ης δυναστείας της Αιγύπτου και των Αμουρού (Amurru) ηγεμόνων της Χαναάν κατά τη διάρκεια του 14ου αιώνα π.Χ. Μετά την Μάχη του Καντές, περίπου το 1274 π.Χ., κατά τη διάρκεια της 14ης δυναστείας, οι φαραώ της Αιγύπτου και οι ηγεμόνες της Αυτοκρατορίας των Χετταίων δημιούργησαν μία από τις πρώτες γνωστές διεθνείς συνθήκες ειρήνης, που επιβιώνουν σε μέχρι σήμερα.
Οι Ελληνικές πόλεις – κράτη σε κάποιες περιπτώσεις έστελναν αντιπροσωπίες η μία στην άλλη προκειμένου να διαπραγματευτούν συγκεκριμένα θέματα, όπως πόλεμο και ειρήνη ή εμπορικές σχέσεις, όμως δεν διατηρούσαν διπλωματικούς εκπροσώπους στο έδαφός τους. Όμως, κάποιες από τις αρμοδιότητες των σύγχρονων διπλωματικών αντιπροσώπων στην κλασσική Ελλάδα καλύπτονταν από ένα Πρόξενο, ένα πολίτη μίας πόλης ο οποίος διατηρούσε ιδιαίτερα φιλικές σχέσεις  με μία άλλη πόλη, σχέσεις οι οποίες συχνά προέρχονταν από κληρονομική διαδοχή μέσα σε μία οικογένεια.
Ετρουρία

Η Ετρουρία ή Τυρρηνία ήταν αρχαία χώρα της Ιταλικής χερσονήσου η οποία από μεν το λαό που την κατοικούσε ονομαζόταν «Ρασίννες» ή «Ροζέννες» από δε τους Ρωμαίους «Ετρουρία» ή «Τουσκία» και από τους Έλληνες και μερικούς Λατίνους συγγραφείς «Τυρρηνία».

Γεωγραφία

Η χώρα βρισκόταν σχεδόν στο κέντρο της Ιταλίας και εκτείνονταν από τα Απέννινα μέχρι το Τυρρηνικό πέλαγος που περιλαμβανόταν μεταξύ των Λίγυρων στα δυτικά με όριο τον ποταμό Μάκρα (σημερινό Μάγδα), τους Ομβρίους και τους Σαβίνους ανατολικά και τους Λατίνους νότια με όριο τον Τίβερη, δηλαδή κατείχε το έδαφος που αργότερα αποτελούσε το Δουκάτο της Τοσκάνης και το δυτικό τμήμα του Παπικού κράτους (Βατικανό). Το μέγιστο μήκος της Τυρρηνίας ήταν περίπου 500 χλμ. με ακτές χαμηλές και αμμώδεις και σχεδόν ευθύγραμμες προς τα βόρεια και νότια παράλια. Στο εσωτερικό της χώρας υπήρχε πλήθος λοφοσειρών με πολλές μικρές οροσειρές, ψηλότερη κορυφή των οποίων ήταν το Σέρακτον στη Σαβίνη. Την Τυρρηνία διέρρεε ο ποταμός Άρνο.
Τα όρια όμως της Τυρρηνίας δεν ήταν πάντα αυτά όπως περιγράφονται παραπάνω αλλά και ο λαός αυτής οι Τυρρηνοί ή Ετρούσκοι ή Ρας όπως καλούσαν τους εαυτούς τους ισχυρίζονταν ότι ήταν αυτόχθων λαός της αρχαίας Ιταλίας.

Ιστορία

Οι κάτοικοι της Ετρουρίας στην αρχαιότητα είχαν το όνομα Ετρούσκοι, ο πολιτισμός τους επικεντρώθηκε σε αμέτρητες πόλεις - κράτη τον 9ο και τον 8ο αιώνα π.χ. Οι Ετρούσκοι ήταν κυρίαρχος πολιτισμός στην Ιταλική χερσόνησο γύρω στο 650 π.χ., ξεπέρασε τους Λίγυες και η επίδραση τους ξεπέρασε την κοιλάδα του Πάδου, έφτασε στην Καμπανία και τις Ελληνικές νότιες αποικίες ακόμα και την Σικελία. Σε μερικούς τάφους Ετρούσκων βρέθηκαν βάζα που αποδεικνύουν το εμπόριο τους με την Αίγυπτο, δεν είναι γνωστό αν γινόταν απ΄ευθείας ή αν τους βοηθούσαν οι Έλληνες ή οι Φοίνικες ναυτικοί.
Η Ρώμη που χωριζόταν από τους Ετρούσκους μόνο με το δάσος των Κιμινίων επηρεάστηκε σημαντικά με μια μεγάλη σειρά από Ετρούσκους βασιλείς, ο τελευταίος Ετρούσκος βασιλιάς Ταρκύνιος ο Υπερήφανος καθαιρέθηκε (509 π.χ.) και ανακηρύχτηκε η Ρωμαϊκή Δημοκρατία. Οι Ετρούσκοι είχαν σημαντική επίδραση στην Ρωμαϊκή αρχιτεκτονική, την θρησκεία και τις τελετές λατρείας, τα σημαντικότερα έργα τους ήταν ο Καπιτωλίνος λόφος, ο αγωγός αποχέτευσης Κλοάκα Μάξιμα και η Οδός Βία Σάκρα.
Ο πολιτισμός των Ετρούσκων ήταν υπεύθυνος για την εισαγωγή του Ελληνικού πολιτισμού στην Ρωμαική Δημοκρατία όπως οι Δώδεκα θεοί του Ολύμπου, η καλλιέργεια αμπελιών και ελαιώνων, το Λατινικό αλφάβητο, η αρχιτεκτονική με τα τόξα, το αποχετευτικό και το αρδευτικό σύστημα. Ο Οκταβιανός Αύγουστος καθόρισε ρητά τα όρια της που ήταν ο Τίβερης, η Τυρρηνική θάλασσα, οι Απουάν και τα Απέννινα όρη, τα όρια αυτά αποτελούσαν χονδρικά την προ-Ρωμαϊκή Ετρουρία.
Το Μεγάλο Δουκάτο της Τοσκάνης που υπήρχε την περίοδο 1569-1801 και 1814-1859 λεγόταν επιπλέον στα Λατινικά "Μεγάλο Δουκάτο της Ετρουρίας". Το όνομα Ετρουρία εφαρμόστηκε και στο Βασίλειο της Ετρουρίας σαν Εξαρτημένο κράτος του Ναπολέων Α΄ που αντικατέστησε το Μεγάλο Δουκάτο (1801 - 1807). Ο μεγάλος ποιητής και λογοτέχνης Ντ. Χ. Λώρενς έγραψε για την Ετρουρία στο έργο του "Σχεδιάσματα ετρουσκικών τοποθεσιών και άλλα ιταλικά δοκίμια", (1932).
Διεθνή Σχολεία Ντογά

Τα Διεθνή Σχολεία Ντογά (DIS) είναι διεθνή σχολεία στην ΤΔΒΚ. Τα σχολεία ιδρύθηκαν από τους Μαρκ και Χέιραν Άνγουιν το 2001 και έγινε το πρώτο σχολείο που παρείχε την αγγλική εθνική ύλη στη Τουρκική Δημοκρατία της Βόρειας Κύπρου. Βρίσκεται στο Καζαφάνι της Κερύνειας.

Επισκόπηση

Το σχολείο άνοιξε με το όνομα Σάνι Λέιν το 2001 ως ανεξάρτητο δημοτικό σχολείο με 12 μαθητές. Έχει επεκταθεί σε σχολείο όλων των βαθμίδων, εξυπηρετώντας μαθητές από 6 μηνών έως 16 ετών. Σήμερα έχει περίπου 250 μαθητές και πάνω από 25 δασκάλους.
Στις 25 Ιουνίου 2010 το σχολείο μετονομάστηκε σε Βρετανική Ακαδημία της Βόρειας Κύπρου. Τα Σχολεία Ντογά απέκτησαν το σχολείο τον Αύγουστο του 2011, μετονομάζοντας το σε Βρετανική Ακαδημία-Σχολείο Ντογά (Doğa Koleji British Academy).
Το όνομα του σχολείου άλλαξε σε Διεθνή Σχολεία Ντογά, μετακομίζοντας από το κτίριο στον Καραβά στο Καζάφανι το 2016.
Εθνική Σιέρα Λεόνε (ποδόσφαιρο ανδρών)

Ιστορία

Το πρώτο παιχνίδι της ομάδας δόθηκε στις 10 Αυγούστου 1949 με αντίπαλο τη Νιγηρία, από την οποία έχασε με 2-0.
Γιάννης Πρωτούλης

Πρώτα Βήματα

Ο Πρωτούλης γεννήθηκε το 1978. Τον Αύγουστο του 1992 έγινε μέλος της ΚΝΕ. Εργάστηκε από μικρός ως οικοδόμος. Σύντομα ανήλθε στο Κεντρικό Συμβούλιο της ΚΝΕ. Το Μάρτιο του 2007, στην 8η Σύνοδο του Κ.Σ. της ΚΝΕ, αντικατέστησε τον Θέμη Γκιώνη στη θέση του Γραμματέα της ΚΝΕ.

Βουλευτής και μέλος της ΚΕ του ΚΚΕ

Στις εκλογές του Σεπτεμβρίου του 2007, ο Πρωτούλης εκλέχθηκε βουλευτής στην Β΄ Εκλογική Περιφέρεια Αθηνών. Την επομένη των εκλογών ήταν ο πιο νέος ηλικιακά βουλευτής του Κοινοβουλίου. Στο 18ο Συνέδριο του ΚΚΕ που πραγματοποιήθηκε το Φεβρουάριο του 2009 ψηφίστηκε μέλος της Κεντρικής Επιτροπής του Κόμματος. Επανεξελέγη βουλευτής στις εκλογές του 2009 για τελευταία φορά.
Στις περιφερειακές εκλογές του 2019 είναι υποψήφιος περιφερειάρχης Αττικής.
Όθων του Σαιντ-Ομέρ

Βιογραφία

Ήταν ο δευτερότοκος γιος του Μπέλα και της Μπόννης των Λα Ρος, κυρίας του 1/2 της Θήβας, κόρης του Γκυ Α΄ Κύρη των Αθηνών και των Θηβών, που νυμφεύτηκαν το 1240.
Συμμετείχε, μαζί με τον μεγαλύτερο αδελφό του Νικόλαο Β΄ και τον μικρότερο Ιωάννη, στον Πόλεμο για τη Διαδοχή στην Εύβοια, στις τάξεις του συνασπισμού των ευγενών που είχαν αντιταχθεί στην επεκτατική πολιτική του Γουλιέλμου Β΄ Βιλλεαρδουίνου πρίγκιπα της Αχαΐας.
Το 1294 απεβίωσε ο Νικόλαος Β΄ κύριος του 1/2 της Θήβας και τον διαδέχθηκε. Ο ίδιος απεβίωσε πριν το 1299.

Οικογένεια

Νυμφεύτηκε τη Μαργαρίτα ντα Βερόνα.
Total Abandon: Australia '99

Έκδοση του 1999

CD 1

1. Vavoom: Ted the Mechanic - 4:50

2. Strange Kind of Woman - 6:23

3. Bloodsucker - 4:56

4. Pictures of Home - 8:19

5. Almost Human - 6:16

6. Woman from Tokyo - 6:47

7. Watching the Sky - 5:46

8. Fireball - 4:44

9. Sometimes I Feel Like Screaming - 7:11

10. Steve Morse Guitar Solo - 8:42

11. Smoke on the Water - 9:01
CD 2

12. Lazy - 8:49

13. Perfect Strangers - 6:18

14. Speed King - 14:28

15. Black Night - 6:21

16. Highway Star - 7:16

Έκδοση του 2012

1. Vavoom: Ted the Mechanic - 4:50

2. Strange Kind of Woman - 6:23

3. Bloodsucker - 4:56

4. Pictures of Home - 8:19

5. Almost Human - 6:16

6. Woman from Tokyo - 6:47

7. Watching the Sky - 5:46

8. Fireball - 4:44

9. Sometimes I Feel Like Screaming - 7:11

10. Smoke on the Water - 9:01

11. Black Night - 6:21

12. Highway Star - 7:16

Τραγούδια του DVD

1. Intro

2. Vavoom: Ted the Mechanic - 4:34

3. Strange Kind of Woman - 6:21

4. Bloodsucker - 4:57

5. Pictures of Home - 8:18

6. Almost Human - 6:32

7. Woman from Tokyo - 6:25

8. Watching the Sky - 5:42

9. Fireball - 4:45

10. Sometimes I Feel Like Screaming - 7:05

11. Steve Morse Guitar Solo - 11:37

12. Smoke on the Water - 5:57

13. Lazy - 8:50

14. Perfect Strangers - 6:19

15. Speed King - 15:14

16. Black Night - 6:17

17. Highway Star - 8:05
Ιανός (δορυφόρος)

Η τροχιακή σχέση Ιανού και Επιμηθέως

Ο Ιανός και ο μικρότερος δορυφόρος Επιμηθεύς είναι συντροχιακοί, περιφέρονται δηλαδή γύρω από τον Κρόνο σχεδόν πάνω στην ίδια τροχιά. Αυτό προκάλεσε σύγχυση στους αστρονόμους, που υπέθεταν ότι μόνο ένα σώμα θα μπορούσε να καταλαμβάνει μία τροχιά. Μόλις τον Οκτώβριο 1978 οι Stephen M. Larson and John W. Fountain αντιλήφθηκαν ότι οι παρατηρήσεις αφορούσαν δύο ξεχωριστά ουράνια σώματα. Η τρέχουσα μέση ακτίνα της τροχιάς του Ιανού (μεγάλος ημιάξονας της τροχιάς του ή μέση απόσταση του κέντρου του Ιανού από το κέντρο του Κρόνου) είναι μόνο 50 χλμ. μικρότερη από αυτή του Επιμηθέως. Αυτό σημαίνει ότι η ταχύτητά του είναι λίγο μεγαλύτερη και επομένως οι δύο δορυφόροι θα έπρεπε να πλησιάζουν κάποτε και να συγκρούονται (αφού η απόσταση 50 χλμ. είναι μικρότερη του αθροίσματος των ακτίνων τους). Αλλά καθώς το εσωτερικό σώμα «προλαβαίνει» το άλλο στην τροχιά του, η αμοιβαία βαρυτική τους έλξη το επιταχύνει περισσότερο, αυξάνει τη στροφορμή του και το ωθεί σε υψηλότερη τροχιά, οπότε επιβραδύνεται. Ο εξωτερικός δορυφόρος χάνει ίσο ποσό στροφορμής και άρα μεταπίπτει σε χαμηλότερη τροχιά, οπότε επιταχύνει. Με αυτό τον τρόπο οι δορυφόροι ανταλλάσσουν τις τροχιές τους μία φορά κάθε 4 γήινα χρόνια. Μοιράζονται δηλαδή ουσιαστικά την ίδια μέση τροχιά χωρίς ποτέ να συγκρούονται, ούτε και πλησιάζουν ποτέ μεταξύ τους λιγότερο από περίπου 10.000 χλμ. Η πιο πρόσφατη προσέγγισή τους έγινε στις 21 Ιανουαρίου 2006. Σε κάθε ανταλλαγή, η τροχιακή ακτίνα του Ιανού αυξάνεται ή μειώνεται κατά περίπου 20 χλμ., ενώ του Επιμηθέως μειώνεται ή αυξάνεται αντιστοίχως κατά 80 χλμ. (επειδή έχει 4 φορές μικρότερη μάζα από ό,τι ο Ιανός).

Φυσικά χαρακτηριστικά

Το σχήμα του Ιανού είναι εμφανώς ακανόνιστο. Ο Ιανός έχει πολλούς κρατήρες, και αρκετοί είναι σχετικώς μεγάλοι (με διάμετρο μεγαλύτερη των 30 χλμ.), αλλά λίγα γραμμικά χαρακτηριστικά. Η επιφάνεια φαίνεται ότι είναι παλαιότερη εκείνης του Προμηθέως, αλλά νεότερη εκείνης της Πανδώρας. Από το υψηλό άλβεδο και την πολύ χαμηλή πυκνότητα, φαίνεται πιθανό ότι ο Ιανός αποτελείται από πάγο, όπως και οι περισσότεροι δορυφόροι του Κρόνου, αλλά και ότι είναι πορώδες σώμα. Εξάλλου η πολύ μικρή ένταση του βαρυτικού του πεδίου (716 φορές μικρότερη της γήινης στην επιφάνεια κατά μέσο όρο) δεν συμπιέζει σχεδόν καθόλου το υλικό του. Υπάρχει όμως μεγάλη αβεβαιότητα ως προς την πορώδη υφή.
Περιφέρεια Κιζιλόρντα

Αθλητισμός

Η περιφέρεια έστειλε ομάδα μπάντι στην Σπαρτακιάδα του 2009.
Ιωάννης Δ΄ Μέγας Κομνηνός

Μέχρι την οριστική ενθρόνηση

Ο Ιωάννης το 1417 ονομάστηκε συμβασιλέας από τον πατέρα του και έλαβε τον τίτλο του δεσπότη. Ο ίδιος πιστεύοντας ότι είχε την υποστήριξη της αριστοκρατίας, επιδεικνύοντας αλαζονική συμπεριφορά προσπάθησε να καταλάβει τον θρόνο. Η προσπάθειά του αυτή αρχικά απέτυχε, όμως έχοντας την ανεπίσημη υποστήριξη Γενουατών και Γεωργιανών (παντρεύτηκε την κόρη του Γεωργιανού βασιλιά) κατάφερε να επιβληθεί, να συλλάβει και να διατάξει, κατά μία εκδοχή, τον θάνατο του πατέρα του. Ο Ιωάννης, που πήρε αργότερα την προσωνυμία «Καλογιάννης», ισχυρίσθηκε ότι δεν είχε διατάξει τον θάνατο του πατέρα του, αλλά μόνο τη σύλληψή του. Έτσι τους δολοφόνους, τους τιμώρησε με φρικτό τρόπο.

Συγκρούσεις με τους Τουρκομάνους

Λίγο μετά την άνοδο στον θρόνο ο Ιωάννης αντιμετώπισε τον σεΐχη Αρταβίλη (Ertebil), ο οποίος είχε συγκεντρώσει πλήθος ατάκτων Τουρκομάνων για να καταλάβει την Τραπεζούντα. Ο στρατός της Τραπεζούντας, συγκεντρώθηκε στην ποντιακή πόλη Κορδύλη, στην περιοχή του Μεσοχαλδίου. Ο Ιωάννης υπολόγιζε σε διπλή επίθεση, από την ξηρά και από τη θάλασσα, όμως η θαλασσοταραχή ανέτρεψε τα σχέδιά του. Ο στρατός του τελικά νικήθηκε και οι Τουρκομάνοι έφθασαν στην Τραπεζούντα, όπου είχε ξεσπάσει πυρκαγιά. Αν και οι κάτοικοι της πόλης πίστεψαν ότι η πόλη είχε παραδοθεί και πανικόβλητοι την εγκατέλειπαν, ο ίδιος ο Ιωάννης και η φρουρά του (περίπου 50 άντρες) την υπερασπίστηκαν με δυσκολία και κατάφεραν να απωθήσουν τους πολιορκητές.

Σχέσεις με τους Οθωμανούς

Την εποχή εκείνη η δύναμη των Οθωμανών επεκτεινόταν ραγδαία στην ευρύτερη περιοχή και η αντιμετώπισή τους θα μπορούσε να γίνει μόνο με τη δημιουργία ισχυρής συμμαχίας με τα γειτονικά κράτη. Ο Ιωάννης για αυτό προσπάθησε να οργανώσει συμμαχία με τους μουσουλμάνους εμίρηδες της περιοχής, όπως τον ηγέτη των Τουρκομάνων Ασπροπροβατάδων, που έδωσε σε γάμο μια από τις κόρες του, όπως επίσης και με το βασιλιά της Γεωργίας.
Το 1442 η Τραπεζούντα γλύτωσε την πολιορκία από τον οθωμανικό στόλο λόγω θαλασσοταραχής. Όταν ο Μωάμεθ Β', ανέλαβε την εξουσία της Οθωμανικής Αυτοκρατορίας, η Τραπεζούντα ανανέωσε τη συνθήκη ειρήνης που είχε συνάψει με τον προκάτοχό του Μουράτ Β'. Όμως για τον Μωάμεθ Β', δεν φαίνονταν κάτι τέτοιο δεσμευτικό. Μετά την Άλωση της Κωνσταντινούπολης (1453), η Τραπεζούντα όφειλε να επισκέπτεται κάθε χρόνο τη νέα οθωμανική πρωτεύουσα προσκομίζοντας φόρο υποτέλειας και δώρα. Το 1456 ο Μωάμεθ διέταξε τον Οθωμανό διοικητή της Αμάσειας να καταλάβει την Τραπεζούντα, η οποία μαστίζονταν τότε από λοιμό. Τελικά η κατάληψη της πόλης δεν ολοκληρώθηκε, αλλά ο Ιωάννης υποχρεώθηκε να αυξήσει το φόρο υποτέλειας.
Το 1459 ο Ιωάννης πέθανε ενώ η κατάσταση για την Αυτοκρατορία ήταν ιδιαίτερα κρίσιμη και αγωνιζόταν για την επιβίωσή της.

Νομίσματα

Έκοψε αργυρά άσπρα. Στη μία όψη ο Ιωάννης Δ' έφιππος με επιγραφή ΙΩ. Ο ΚΟΜ. Στην άλλη ο άγ. Ευγένιος έφιππος με επιγραφή Ο Α. ΕVΓΕΝ.
Κόσμος 634

Αποστολή

Εκτοξεύτηκε στις 5 Μαρτίου 1974 (16:05 UTC) από το κοσμοδρόμιο του Πλεσέτσκ με πύραυλο Κόσμος-2Ι. Όταν τέθηκε σε χαμηλή περιγήινη τροχιά έλαβε αριθμό στο σύστημα ονοματοδοσίας "Κόσμος" καθώς και τον διεθνή προσδιοριστή 1974-012A. Επίσης έλαβε τον αριθμό 07211 στον Κατάλογο Δορυφόρων της NORAD.
Ο Κόσμος 634 ήταν ο εξηκοστός ένατος από τους 79 δορυφόρους τύπου DS-P1-Yu που εκτοξεύτηκαν, καθώς και η εξηκοστή τρίτη επιτυχημένη αποστολή τέτοιου σκάφους. Λειτουργούσε σε τροχιά με περίγειο 266 km, απόγειο 464 km, κλίση 70,9 μοιρών και τροχιακή περίοδο 91,9 λεπτών Παρέμεινε στο διάστημα μέχρι και την 9η Οκτωβρίου 1974, οπότε και επανήλθε στην ατμόσφαιρα.
Τρεις Αδερφές (Αυστραλία)

Οι Τρεις Αδερφές είναι βραχώδης σχηματισμός στα Γαλάζια Όρη, στη Νέα Νότια Ουαλία, στην Αυστραλία, που σχηματίστηκε από τη διάβρωση του εδάφους από τον αέρα και το νερό. 
Σύμφωνα με ένα θρύλο των Αβοριγίνων τρεις αδερφές, η Meehni, η Wimlah και η Gunnedoo, που ανήκαν στη φυλή Katoomba και ζούσαν στην κοιλάδα Jamison, στα Γαλάζια Όρη, ερωτεύτηκαν τρεις άνδρες από τη γειτονική φυλή Nepean. Επειδή όμως με βάση τους νόμους της φυλής οι τρεις αδερφές δεν μπορούσαν να παντρευτούν άνδρες από άλλη φυλή, εκείνοι αποφάσισαν να τις κλέψουν γεγονός που οδήγησε σε πόλεμο τις δύο φυλές. Ένας ηλικιωμένος άνδρας για να προστατεύσει τις αδερφές τις μετέτρεψε σε πέτρα αλλά σκοτώθηκε στη μάχη και κανείς άλλος δε γνώριζε πώς να ζωντανέψει ξανά τις αδερφές. Οι επιμέρους τρεις σχηματισμοί έχουν τα ονόματα των τριών αδερφών: Meehni (922 μ.), Wimlah (918 μ.) και Gunnedoo (906 μ.).
Σύμφωνα όμως με τον Dr Martin Thomas, ο θρύλος αυτός δημιουργήθηκε στα τέλη της δεκαετίας του 1920 και στις αρχές της δεκαετίας του 1930, από έναν κάτοικο μη Αβορίγινα, για να τραβήξει το ενδιαφέρον των ταξιδιωτών.
Τα ορτύκια ως τρόφιμο

Όλα τα είδη ορτυκιού καταναλώνονται από τους ανθρώπους. Το κρέας των ορτυκιών προέρχεται είτε από ορτύκια εκτρεφόμενα σε φάρμες είτε από άγρια που θηρεύτηκαν στην φύση. Τα είδη ορτυκιού που χρησιμοποιούνται περισσότερο για την παραγωγή κρέατος είναι το κοινό ορτύκι και το Ιαπωνικό ορτύκι .
Τα ορτύκια καταναλώνονται κυρίως στην Γαλλική, πολωνική, πορτογαλική και μαλτέζικη κουζίνα. Είναι σπεσιαλιτέ της ινδικής επαρχία Κεράλα όπου τρώγονται ψητά με Κάρι. Συνήθως τρώγονται ολόκληρα με τα κόκαλα, τα οποία λόγω του μικρούς τους μεγέθους μασιούνται εύκολα. Το ορτύκι θηρεύεται, εκτρέφεται και τρώγεται και στην Ελλάδα, μαγειρεμένο με όλους τους τρόπους, βραστό, ψητό ή τηγανητό.
Τα ορτύκια που έχουν φάει κώνειο κατά την διάρκεια της μετανάστευσης μπορούν να προκαλέσουν οξεία νεφρική ανεπάρκεια λόγω των τοξινών από το κώνειο που υπάρχουν στο κρέας.
2163 Κόρτσακ

Φυσικά χαρακτηριστικά

Τα φυσικά χαρακτηριστικά του Κόρτσακ είναι άγνωστα.